text: [{"text_idx": "#000001", "text": "Sarah og Rigmor fingu bronsu i\u0301 maraton"}, {"text_idx": "#000002", "text": "Si\u0301 myndirnar: Sto\u0301rur dramatikkur a\u0301 Victoria Stadium \u2013 rennari fra\u0301 Guernsey small um ta\u0301 400 metrar vo\u0301ru eftir, og harvi\u00f0 fingu F\u00f8royar hei\u00f0ursmerki."}, {"text_idx": "#000003", "text": "Dramatikkurin var \u00f8giligur, ta\u0301 kvinnurnar komu inn a\u0301 gamla fo\u0301tbo\u0301ltsleikv\u00f8lli i\u0301 Gibraltar, Victoria Station, har teir seinastu 500 metrarnar av ha\u0301lvmaraton-kappingini skuldu rennast a\u0301 rennibreytini kring v\u00f8lli."}, {"text_idx": "#000004", "text": "Ta\u00f0 var greitt, at sigurin fo\u0301r til eina av teimum trimum, sum h\u00f8vdu fylgst i\u0301 oddinum alla kappingina. Kvinnurnar fra\u0301 Isle of Wight, Isle of Man og Guernsey. Ta\u00f0 gj\u00f8rdist kvinnan av Wight, sum vann framman fyri kvinnuni av Manoy."}, {"text_idx": "#000005", "text": "Men kvinnan fra\u0301 Guernsey kla\u0301ra\u00f0i ikki at fylgja vi\u00f0. Ta\u00f0 var sum um hon ikki fann vegin, ta\u0301 hon skuldi snara inn a\u0301 rennibreytina, og skjo\u0301tt gj\u00f8rdist greitt fyri a\u0301sko\u00f0ararnar, at her var okkurt heilt gali\u00f0. Royndi rennarin fo\u0301r skinklandi teir fyrstu 100 metrarnar yvir til ma\u0301llinjuna fyrstu fer\u00f0. Hon var so fjar, at fyrireikararnir gj\u00f8gdu ikki m\u00e6tari enn at taka hana u\u0301r kappingini, ho\u0301ast hon gj\u00f8rdi tekin til at halda fram seinasta umfangin."}, {"text_idx": "#000006", "text": "I\u0301 sta\u00f0in var\u00f0 hon bor\u00f0in yvir til eitt tjald, har hon var vi\u00f0gj\u00f8rd, fekk onkra v\u00e6tu beinlei\u00f0is i\u0301 \u00e6\u00f0rarnar, so hon kundi koma fyri seg aftur, og ta\u00f0 kom hon."}, {"text_idx": "#000007", "text": "Men ju\u0301st hetta gj\u00f8rdi, at F\u00f8royar fingu bronsuhei\u00f0ursmerki sum li\u00f0. Hev\u00f0i kvinnan av Guernsey megna\u00f0 at runni\u00f0 ella kanska gingi\u00f0 teir seinastu 400 metrarnar, hev\u00f0i Guernsey fingi\u00f0 bronsuna."}, {"text_idx": "#000008", "text": "I\u0301 sta\u00f0in kom Sarah Vallin inn a\u0301 eitt fimta pla\u0301ss og Rigmor Napoleonsdo\u0301ttir Arge inn a\u0301 eitt 9. pla\u0301ss, og ta\u00f0 var no\u0301g miki\u00f0 til bronsuna."}, {"text_idx": "#000011", "text": "Hitin hev\u00f0i veri\u00f0 sto\u0301r avbjo\u0301\u00f0ing fyri t\u00e6r ba\u0301\u00f0ar."}, {"text_idx": "#000012", "text": "- Ta\u00f0 gekk fi\u0301nt ta\u00f0 fyrsta petti\u00f0. Men so kom so\u0301lin fram og ta\u00f0 gj\u00f8rdist \u00f8giliga heitt. Men eg gav alt, sum eg hev\u00f0i i\u0301 m\u00e6r, og fekk eisini tiki\u00f0 tv\u00e6r kvinnur, i\u00f0 runnu framman fyri meg, aftur, men ta\u0301 eg so kom a\u0301 ma\u0301l, var et u\u0301tlu\u0301gva\u00f0, seg\u00f0i Sarah Vallin."}, {"text_idx": "#000013", "text": "Rigmor hinvegin a\u0301sanna\u00f0i, at hon hev\u00f0i lagt ov hart u\u0301t."}, {"text_idx": "#000014", "text": "- Fyrsta tri\u00f0ingin av renningini var eg u\u0301tkoyrd og a\u0301tti ikki no\u0301gv yvirskot, men so kom eg spakuliga fyri meg, og nu\u0301 havi eg ta\u00f0 bara super, seg\u00f0i Rigmor ta\u0301 hon var komin a\u0301 ma\u0301l."}, {"text_idx": "#000015", "text": "Eitt flott og o\u0301v\u00e6nta\u00f0 bronsuhei\u00f0ursmerki til F\u00f8royar. T\u00e6r ba\u0301\u00f0ar fa\u0301a hei\u00f0ursmerki\u00f0 um ha\u0301lsin a\u0301 rennibreytini har allar hinar kappingarnar i\u0301 fr\u00e6lsum i\u0301tro\u0301tti eru, seinnapartin"}, {"text_idx": "#000020", "text": "Jenny James av Guernsey megna\u00f0i ikki at vinna i\u0301 ma\u0301l og var\u00f0 tikin u\u0301t. Ta\u00f0 gj\u00f8rdi, at F\u00f8royar fingu hei\u00f0ursmerki"}, {"text_idx": "#000022", "text": "Sarah Vallin komin i\u0301 ma\u0301l sum nummar 5"}, {"text_idx": "#000023", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000028", "text": "Eingin slingur i\u0301 valsinum hja\u0301 Neistanum"}, {"text_idx": "#000029", "text": "Hevur skora\u00f0 yvir helmingin av si\u0301num ma\u0301lum mo\u0301ti EB/Streymi"}, {"text_idx": "#000035", "text": "Fyristing tel. 20 80 80 [email protected]"}]